**HINDAMISSTANDARD**

**Kutsestandardi nimetus: PSÜHHOLOOG-NÕUSTAJA, TASE 7**

**EKR tase: 7**

Sisukord

1. Üldine informatsioon

2. Hindamise korraldus

3. Hindamiskriteeriumid

4. Hindamisülesanded

5. Hindamisjuhend hindajale

6. Vormid hindajale

7. Vormid taotlejale

**1.Üldine informatsioon**

Hindamisstandard on koostatud kutse „psühholoog-nõustaja, tase 7“ taotlejate hindamiseks. Nõuded taotleja haridusele, teadmistele, oskustele ja töökogemusele, samuti hoiakutele ning väärtushinnangutele, millele kutse taotleja peab vastama, määratakse vastava kutsestandardiga. Kutse taotlemise eeltingimused ja esitatavad dokumendid on ära toodud Kutse andmise korras.

„Psühholoog-nõustaja, tase 7“ kutse esmasel taotlemisel on nõutav kompetentside B.2.1 – B.2.7. ja läbiva kompetentsi B.2.8 tõendamine.

**2.Hindamise korraldus**

Hindamist on võimalik taotleda ülikooli õppekava täitmise ja juhendatud erialapraktika läbimise järel. Hindamised viiakse läbi kutsekomisjoni poolt määratud ajas ja kohas. Hindamine viiakse läbi kahes etapis. Hinnatakse kutsestandardis toodud kompetentse B.2.1 – B.2.7 ja B.2.8, mille hindamise kriteeriumid on ära toodud tabelis 3. Kompetentsi B.2.8 tegevusnäitajaid 14-16 hinnatakse integreeritult teiste kompetentside hindamisega. Kriteeriumiks on esitatud dokumentide vormistus ja keelekasutus hindamisprotseduuride suulises ja kirjalikus osas. Kompetentsi B.2.8 tegevusnäitajaid 11-13 hinnatakse integreeritult teiste kompetentside hindamisega. Kriteeriumiks on suhtlemisviis ja ennast reflekteeriv hoiak hindamisprotseduuride suulises osas. Kompetentsi B.2.8 tegevusnäitajad 6-10 hinnatakse samuti integreeritult teiste kompetentside hindamisega. Kriteeriumiks eetiliselt käsitletud

juhtumianalüüs, mis võtab arvesse kliendi vajadusi, erisusi ning lähtub olemasolevast seadusandlusest. Juhul, kui juhtumianalüüs ei võimalda eelpool toodud kompetentside hindamist, on komisjonil õigus anda hindamise teises etapis selle tõendamise eesmärgil taotlejale lahendamiseks praktiline lisaülesanne.

**Esimeses etapis** hindab **kutsekomisjon** taotleja poolt esitatud haridus- ja praktikadokumente, erialast CV-d ning samuti lisamaterjale, mida taotleja on pidanud vajalikuks esitada.

Hindamine viiakse läbi kolme nädala jooksul pärast taotluste ja dokumentide esitamise tähtaega. Kutsekomisjoni otsusega lubatakse taotlusdokumendid korrektselt esitanud ja dokumentide põhjal kutsenõuetele vastavad isikud hindamise teise etappi.

**Teises etapis** hindab hindamiskomisjon juhtumianalüüsi ja viib läbi kõigile esitatud dokumentidele tuginedes suulise intervjuu (intervjuule ei kutsuta lihtsustatud korras kutse taotlejaid, vaadake Kutse andmise kord punkt 2.5.2). Juhtumianalüüs peab olema vormistatud vastavalt hindamisstandardis kehtestatud nõuetele. Hindamiskomisjonil on õigus esitada lisaküsimusi juhtumianalüüsi ja esitatud dokumentide kohta, mis on vajalikud kompetentside tõendamiseks.

Hindamine viiakse läbi hiljemalt 1 kuu jooksul pärast kutsekomisjoni poolt taotlejale saadetud teadet tema hindamise teise etappi lubamise (esimese etapi eduka sooritamise) kohta.

Hindamise teise etapi sooritamise kohta koostatakse protokoll, mille hindamiskomisjoni esimees esitab kutsekomisjonile. Tulemuste põhjal annab hindamiskomisjon kutsekomisjonile hinnangu taotleja kutsekompetentside kohta. Hindamiskomisjoni protokoll on aluseks kutsekomisjonile lõpliku otsuse langetamisel taotlejale kutse andmise või mitteandmise kohta.

Kõik kutse- ja hindamiskomisjoni liikmed hindavad sõltumatult taotleja teadmiste ja oskuste vastavust kutsestandardile. Hindamislehti ja koondhinnangut ei tutvustata kolmandatele isikutele.

**3. Hindamiskriteeriumid**

**Hariduse hindamine**

Haridusdokumentide hindamise kriteeriumiks on tabelis 1 esitatud kursuste läbimine ja ainemahtude vastavus tabelis 2 esitatud nõuetele.

Tabel 1 Bakalaureuse- ja magistriastmes läbitavad nõustamispsühholoogia teemad

|  |  |
| --- | --- |
| Sisu tüüp / eesmärgid | Teemad  |
| Orientatsioon *Teadmised* | NõustamispsühholoogiaOrienteerumine kutsevaldkonnas ja spetsialiseerumise võimalustes |
| Seletavad teooriad*Teadmised* | Nõustamispsühholoogia jaoks olulisi nähtusi seletavad teooriad (vaimne tervis, isiksus, inimese areng, gruppide toimimine, kriisid, perekonna areng, positiivne psühholoogia) |
| Seletavad teooriad*Oskused* | Eeltoodud seletavate teooriate rakendamise oskused (juhtumianalüüsi meetodid, vaimse tervise probleemide hindamine, inimese arengu toetamine, kriisidega toimetulemine, sh kriisiolukorras triaazi läbiviimine, gruppide juhtimine, perekonnaga töötamine) |
| Tehnoloogilised teooriad*Teadmised*  | Psühholoogilist sekkumist käsitlevad teooriad (nõustamis- ja psühhoteraapia, rehabilitatsiooni teooriad, sekkumiste efektiivsus ja selle hindamine, sekkumise planeerimine ja sobitamine sihtrühmale, sekkumiste mõju hindamine, võrgustikutöö mudelid jne) |
| Tehnoloogilised teooriad*Oskused* | Eeltoodud tehnoloogiliste teooriate rakendamise oskused (näiteks sekkumisplaani koostamine, sekkumise raportite kirjutamine, nõustamisoskuste treening, psühhoteraapia meetodite treening, grupitöö meetodite treening, võrgustikutöö põhimõtted jne) |
| Eetika*Teadmised ja oskused* | Eetiliste põhimõtete teadmine ja rakendamine kutsetöös |
| Kutsealane põhipädevus | (Tutvumis)praktika töökohal (Nb! mitte ajada segamini juhendatud praktikaga väljaõppe 3. faasis) |
|  |  |

**Hariduse ja väljaõppe kogumaht**

Õppekava kestus peab olema vähemalt 5 aastat (300 EAP). Juhendatud praktika kestus peab olema vähemalt 1 aasta (60 EAP) või sellega võrdne maht. Seega tuleb kokku 6 aastat ehk 360 EAP väljaõpet.

Õppekava koostis

Akadeemiline õppekava peab katma kõik õppekava komponendid, mis on esitatud tabelis 1. Tabel 2 kirjeldab nõutavate komponentide osakaalusid õppekava piires.

Tabel 2: Iseseisva psühholoog-nõustajana töötamiseks nõutav haridusmiinimum (EAP).

|  |  |  |
| --- | --- | --- |
| Komponent |  | Kokku |
| *1.faas (bakalaureus ja magister või sellele vastav)* |
| **PSÜHHOLOOGIA ÜLDTEADMISED JA –OSKUSED** |  | **Kokku 250** |
|  | Teoreetilised kursused ja praktilised harjutused, akadeemilised oskused | Min 140 EAP |
|  | Mitte-psühholoogilised teooriad | Max 60 EAP |
|  | Metodoloogia ja uurimistöö psühholoogias | Min 50 EAP |
| **NÕUSTAMISPSÜHHOLOOGIA VALDKONNA AINED** |  | **Kokku 50** |
|  | Teoreetilised kursused, seminarid, ülesanded jne | Min 44 EAP |
|  | Praktika töökohal | Min 6 EAP |
| *2. faas* |
| **JUHENDATUD PRAKTIKA** |  | **Kokku 60** |
|  |  | **Kokku 360** |

**Varasemate õpingute ja töökogemuse arvestamine**

Kui ülikooliõpingutes jääb standardis nõutavaid aineid puudu, saab nende asemel arvestada iseseisva täienduse korras läbitud kursusi, mis sobivad erialaseks täiendusõppeks. Kui ülikooliprogrammis oli praktikat vähem kui 6 EAP, saab puuduva mahu asemel arvestada ülikoolijärgset erialast töökogemust. See töö dokumenteeritakse sarnaselt kohustuslikule 3. faasi juhendatud praktikale (6. aasta, 60 EAP juhendatud praktikat). Kui ülikooliprogrammis oli praktikat rohkem kui 6 EAP, saab 6 EAP ületavat praktika osa arvestada ülikoolijärgse juhendatud praktikana.

**Juhendatud praktika hindamine**

Erialateadmiste rakendamise oskuse hindamise kriteeriumiks on juhendatud praktika läbimine nõustamispsühholoogia valdkonnas. Praktika kestus on 12 kuud (1560 töötundi) või sellele vastav hulk ainepunkte (60 EAP). See väljaõpe toimub pärast ülikoolist lahkumist, kuid võib olla ka ülikooliõpingute osa, näiteks kuueaastane integreeritud õpe, kus ülikool korraldab õppe raames ka juhendatud praktika.

Praktika seisneb pool-iseseisvas töös psühholoogina tööjuhendamise all kutseliste kolleegide keskkonnas. Juhendatud praktika võib läbida asutuses,

* mis on võimeline garanteerima, et tööjuhendajaks on kutseline psühholoog-nõustaja või selle puudumisel vähemalt 10 aastase psühholoogi töö kogemusega spetsialist
* mis on võimeline garanteerima, et praktika hõlmab kõiki psühholoog-nõustaja kutsestandardis nimetatud kompetentse ning on mitmekesine nii klientide ja nende nõustamisvajaduste, ning sekkumismeetodite lõikes. Vajadusel võib praktika teostada erinevates asutustes.

Sobiv juhendaja on psühholoog-nõustaja kutsega või selle nõuetele vastav spetsialist, kes on töötanud vähemalt kolm (psühholoog-nõustaja kutse omamisel) või 10 (kutse puudumisel) aastat valdkonnas, kus ta praktikat juhendab. Juhendaja ülesandeks on aidata juhendataval omandada erialaseid kompetentse ja hinnata, kas ja millisel määral juhendatav need omandas. Juhendamine toimub regulaarsete juhendamisseansside vormis. Juhendaja hindab juhendatava kompetentse nii jooksvalt, praktika käigus kui ka praktika lõpus. Kui praktika toimub mitmes kohas või kui juhendataval on mitu juhendajat, siis vormistatakse iga koha/juhendaja kohta eraldi praktika kirjeldus ja juhendaja hinnang.

Tabel 3: Kohustuslike ja läbivate kompetentside hindamise kriteeriumid ja meetodid.

|  |  |  |
| --- | --- | --- |
| **TEGEVUSNÄITAJA** | **HINDAMISKRITEERIUM** | **HINDAMIS-MEETOD** |
| **B.2.1 Kontakti loomine ja hoidmine** |
| 1. loob empaatiliselt kõigi protsessis osalejatega nõustamisprotsessi läbiviimiseks optimaalse kontakti; | 1)Kontakt klientidega on loodud partneri eripäradega arvestavalt ning kasutades sobivaid suhtlustehnikaid; 2) Ilmutab kliendi sisemaailma mõistmist ja suudab peegeldada seda viisil, mis on kliendile vastuvõetav; 3) Hoiab erapooletut positsiooni, mida iseloomustab kõigi nõustamisprotsessis osalejate vaatenurga aktsepteerimine; 4) Ilmutab kinnitavat neutraalsust - ei anna hinnanguid ja aktsepteerib probleemi; 5) Ilmutab head eneseväljendusoskust, siirust, ehtsust ja hoolivust. | praktika aruanne; juhtumianalüüs; intervjuu |
| 2. hoiab kontakti kogu nõustamisprotsessi vältel, korrigeerides oma tegevusi vastavalt kliendi valmisolekule. | 1) Küsib nõustamisprotsessis osalejatelt tagasisidet kontrollimaks kuidas inimene/-sed protsessist aru saavad ja kuidas see talle/neile mõjub; 2) Teeb koostööd, sh korrigeerib oma tegevusi arvestades klientidelt saadud tagasisidet; 3) Ilmutab head kuulamisoskust ja empaatia võimet.  | praktika aruanne; juhtumianalüüs; intervjuu |
| **B.2.2 Kliendi hindamine**  |
| 1. selgitab välja nõustamisprotsessis osaleja(te) pöördumise põhjuse, küsitledes osalejaid ja tutvudes vajadusel asjakohase eelinfoga; | 1) Esitab selgelt pöördumise põhjuse (vajadusel ka suunamise asjaolud), hindamise eesmärgid ning hindamismeetodid;2) Oskab põhjendada valitud hindamismeetodite kohasust ning võimalusel tuua välja alternatiivseid variante;3) Hindamismeetodid on kooskõlas juhtumi eripära ning hindamise eesmärkidega; 4) Hindamisel on kasutatud teaduspõhiseid meetodeid;5) Selgitab kliendile (klientidele) arusaadavalt hindamise eesmärke, protseduuri ja tulemusi. | praktika aruanne; juhtumianalüüs; intervjuu |
| 2. hindab kliendi vajadusi ja ressursse, eelistusi, motivatsiooni, vaimse tervise seisundit ja psühhosotsiaalse funktsioneerimise taset, kasutades asjakohaseid hindamismeetodeid (nt intervjuu, vaatlus, küsimustik); | 1) Selgelt on põhjendatud valitud hindamismeetodite asjakohasus juhtumist lähtuvalt;2) Esitatud hindamismeetodid põhinevad teaduspõhistel seisukohtadel;3) On kirjeldatud, millist infot ja mispärast koguti pöördumise põhjus(t)e ja kliendi (klientide) toimetulekut mõjutavate tegurite kohta (sh sotsiaal-majanduslik toimetulek, tugivõrgustik, tervislik seisund).   | praktika aruanne; juhtumianalüüs; intervjuu |
| 3. hindab kliendi ümbritsevat keskkonda, kasutades asjakohaseid hindamismeetodeid; | 1) Kogub juhtumiga seonduvaltinfot erinevatest kliendi taustsüsteemidest ja keskkondadest ning esitab hindamistulemused;2) Seostab kogutud info pöördumisega.  | praktika aruanne; juhtumianalüüs; intervjuu |
| 4. hindab kliendi nõustamisvajadust; hindab nõustamise kui meetodi sobivust kliendi abistamiseks ja vajadusel suunab edasi või kaasab teisi spetsialiste. | 1) Esitab nõustamisvajaduse hindamiseks hindamistulemuste analüüsi ning tõlgendused;2) Oskab analüüsida nõustamise ajakava püstitust lähtuvalt pöörduja(te) vajadustest, seisundist ning probleemi raamistikust.  | praktika aruanne; juhtumianalüüs; intervjuu |
| **B.2.3 Eesmärkide seadmine ja nõustamisprotsessi planeerimine** |
| 1. seab koostöös kliendiga realistlikud, konkreetsed ja ajaliselt piiritletud eesmärgid; | 1) Suudab koostöös kliendiga sõnastada realistlikud mõõdetavad nõustamise eesmärgid;2) Oskab pikemajalisi eesmärke jagada alaeesmärkideks;3) Oskab klienti motiveerida eesmärke püstitama; 4) Oskab eristada klientide erinevaid eesmärke ja suudab omavahel vastuolus olevaid eesmärke harmoneerida;5) Eristab kliendi eesmärke ja oma nõustajana tulemusliku toimimise jaoks vajalikke protsessi eesmärke. | praktika aruanne; juhtumianalüüs; intervjuu |
| 2. kontseptualiseerib kliendi juhtumi, lähtudes inimese arengu-, psüühika toimimise ja tervisealastest teadmistest; | 1) Kliendi kohta eri allikatest kogutud info on analüüsitud ja korrastatud ühtsesse süsteemi; 2) Info süstematiseerimine ja tõlgendamine tugineb inimese arengu ja psüühiliste probleemide tänapäevastel teoreetilistel mudelitel ja psüühika toimimise seaduspärastustel; 3) Info süstematiseerimine lähtub kliendi seisundit iseloomustavatest vajadustest ja/või probleemidest. | praktika aruanne; juhtumianalüüs; intervjuu |
| 3. kavandab koostöös kliendiga eesmärgipärased tegevused; valib sobiva sekkumisviisi, lähtudes kliendi vajadustest ja eripärast ning kaasaegsest teaduslikust teadmisest. | 1) Psühholoogiline sekkumine on selgelt ja lühidalt kirjeldatud, sh on nimetatud konkreetsed meetodid; 2) Sekkumiskava on koostatud klienti kaasates ning on kooskõlas kliendi vajadustega; 3) Sekkumiskava tugineb kliendiga läbi viidud hindamise tulemustel; 4) Sekkumiskava koostamisel on lähtutud kaasaaegsetest psühholoogilistest teooriatest inimese toimimise ja tema psühholoogilise aitamise kohta. | praktika aruanne; juhtumianalüüs; intervjuu |
| **B.2.4 Psühholoogiline sekkumine** |
| 1. nõustab klienti, kasutades kliendikeskselt suhtlemistehnikaid (nt aktiivne kuulamine, jõustamine, tunnete peegeldamine, ümbersõnastamine, edasiviiv küsitlemine, valideerimine, fookuse hoidmine, tagasisidestamine, juhendamine, oskuste õpetamine); | 1) Kasutab suhtlemistehnikaid kliendikeskselt kogu nõustamise vältel; 2) Hoiab läbivalt nõustamise vältel fookust, fookuse muutmise korral teeb seda koostöös kliendiga; 3) Kliendile infot andes või teda õpetades lähtub kliendi eelteadmistest. | praktika aruanne; juhtumianalüüs; intervjuu |
| 2. töös perega kaasab sobival viisil probleemiga seotud pereliikmed ja vajadusel pere jaoks olulised võrgustikuliikmed; seisab kõikide nõustamises osalevate pereliikmete turvalisuse eest, püüdes vältida kaootiliste olukordade tekkimist; arvestab sekkumiste läbiviimisel pere kui tervikuga; | 1) Kaasab pereliikmed nõustamisprotsessi pidades silmas iga pereliikme individuaalseid ja pere kui terviku eesmärke;2) Kavandab sekkumisplaane vastavalt pereliikmete individuaalsetest ja pere kui terviku eesmärkidest, vajadusel neid selgelt eristades;2) Hoolitseb nõustamisprotsessi käigus iga pereliikme vajaduste eest;3) Tagab igale pereliikmele võrdse võimaluse nõustamisel osaleda. | praktika aruanne; juhtumianalüüs; intervjuu |
| 3. töös grupiga juhib grupiliikmeid sõnastama ühist ja vajadusel individuaalset eesmärki; valib sobiva tööformaadi, lähtudes grupitöö eesmärgist; juhendab grupiliikmeid grupis osalemisel neile vajalikul määral; mudeldab grupiliikmetele läbiviidavaid tegevusi ning annab grupiliikmete tegevusele tagasisidet; kasutab eesmärgi saavutamiseks grupidünaamikat; | 1) Kaasab eesmärgistamisse kõiki grupi liikmeid; 2) Põhjendab tööformaadi valikut lähtudes grupitöö eesmärgist; 3) Annab grupiliikmetele tegevuses osalemiseks järjepidevalt selgeid juhiseid ning vajadusel esitab mudeleid;4) Annab grupiliikmetele tagasisidet, kui ilmneb selle vajadus;5) Analüüsib grupis toimuvat grupidünaamikast lähtuvalt ja kirjeldab analüüsi rakendamist oma tegevuses. | praktika aruanne; juhtumianalüüs; intervjuu |
| 4. kriisinõustamisel hindab olukorda ja kohandab keskkonna nõustamise läbiviimiseks sobivaks, lähtudes kliendi vajadustest ja situatsioonist; hindab ja prioriseerib psühholoogilise või muu abi vajadust indiviidi, grupi, organisatsiooni või kogukonna tasandil, lähtudes triaaži põhimõtetest; valib sobivad meetodid, arvestades kliendi seisundi eripära. | 1) Oskab läbi viia triaaži kriisiolukorras; 2) On psühholoogilise abi osutamisel paindlik ja olukorrast ning kliendi vajadustest lähtuv, mh oskab kohandada keskkonda nõustamiseks sobilikuks; 3) Oskab eristada tavapärast ja kriisinõustamist  | praktika aruanne; juhtumianalüüs; intervjuu |
| **B.2.5 Nõustamisprotsessi ja selle tulemuslikkuse hindamine**  |
| 1. hindab läbi kogu nõustamisprotsessi eesmärkide täitmist ja nende suunas liikumist, kasutades selleks vajadusel abivahendeid (nt vaatlust, intervjuud, mõõdikuid) ja kliendi ning tugivõrgustiku tagasisidet; | 1) Hindamismeetodid on välja toodud; 2) Meetodid on adekvaatsed uuritavale sekkumisele ja nõustatud kliendi probleemidele; 3) Kasutatud on usaldusväärseid meetodeid; 4) Tagasiside kliendilt ja tugivõrgustikult on kajastatud; 5) Välja on toodud muutused kliendi seisundis võrreldes esmase hindamisega. | praktika aruanne; juhtumianalüüs; intervjuu |
| 2. jälgib kliendi (indiviidi, pere või grupi) seisundi ja suhete dünaamikat, lähtudes kliendi vajadustest, tööeetikast, valitud mudelist ja ajaperspektiivist; arvestab kliendi tagasisidet kogu nõustamisprotsessi vältel; vajadusel korrigeerib sekkumist; | 1) Nõustamisprotsessi on analüüsitud ja interpreteeritud süsteemselt; 2) Kliendi tagasiside ja täpsustav sekkumise vajadus kajastatud ning korrektselt põhjendatud.  | praktika aruanne; juhtumianalüüs; intervjuu |
| 3. jälgib järjepidevalt iseennast suhtes kliendiga, arvestades enda isiku mõju nõustamisprotsessis ja reguleerides seda, lähtudes kliendi vajadusest, seisundist, olukorrast ja enda ressurssidest; arvestab enda vajadustega ja kannab hoolt nende täitmise eest, vältides kliendi kahjustamist; osaleb supervisioonis; püsib nõustaja rolli piirides, teadvustades võimalikke rollikonflikte; hindab järjepidevalt oma tegevuse vastavust kutse-eetika põhimõtetele. | 1) Märkab ja kirjeldab enda isiku mõju nõustamisprotsessis; 2) Kovisioonis, juhtumiaruteludes, supervisioonidel osalemine on kajastatud. | praktika aruanne; juhtumianalüüs; intervjuu |
| **B.2.6 Teavitustöö**  |
| 1. teeb erialast teavitustööd, korraldab vajadusel ennetustegevusi (nt projektid, tugirühmad, vestlused, teemapäevad), lähtudes sihtgrupi vajadusest; | Erialased teavitus- ja ennetavad tegevused (seminarid, töötoad, koolitused jms) on selgelt kirjeldatud ja vastavad sihtrühma vajadustele. | praktika aruanne; juhtumianalüüs; intervjuu; erialane CV |
| 2. annab kliendile mõistetavalt asjakohast infot vaimset tervist mõjutavate tegurite ja mehhanismide kohta, arvestades kliendi vajadusi ja võimet seda vastu võtta; | 1) Kirjeldab arusaadavalt vajadusi arvestava info edastamist kliendile; 2) Hindab asjakohaselt kliendi vajadusi ning võimet infot vastu võtta. | praktika aruanne; juhtumianalüüs; intervjuu |
| 3. teavitab klienti erinevate teenuste olemasolust, enda ja kliendi õigustest ja kohustustest, arvestades juhtumi spetsiifikat. | 1) Kirjeldab selgelt kliendile erinevate teenuste kohta info jagamist; 2) Põhjendab info edastamise vajalikkust antud juhtumi kontekstis; 3) Kirjeldab selgelt enda ja kliendi õiguste ning kohustuste kohta info jagamist nõustamisprotsessis | praktika aruanne; juhtumianalüüs; intervjuu |
| **B.2.7 Võrgustikutöö**  |
| 1. teeb koostööd kliendi tugivõrgustiku ning asjasse puutuvate spetsialistidega, kogub neilt asjakohast teavet sekkumisplaani rakendatavuse ja tugivõrgustiku kaasamise võimaluste kohta; | 1) Kirjeldab juhtumist lähtuvalt vajadust teiste inimeste kaasamiseks; 2) Annab kliendile infot ja küsib nõusolekut ning ettepanekuid asjasse puutuvate inimeste kaasamiseks; | praktika aruanne; juhtumi analüüs; intervjuu; erialane CV |
| 2. esindab võrgustikutöös kliendi huve; | 1) Kirjeldab oma eesmärki, rolli ja piiranguid töös võrgustiku liikmetega; 2) Informeerib klienti suhtlemisest erinevate osapooltega ja lepib kliendiga kokku teemade ringi ja informatsiooni hulga, mida psühholoog kasutab või jagab kliendi huvides. | praktika aruanne; juhtumi analüüs; intervjuu |
| 3. vajadusel kaasab teisi spetsialiste või suunab kliendi teise spetsialisti juurde. | 1) Omab ülevaadet erinevate kliendigruppide jaoks vajalike spetsialistide osas; 2) Soovitab kliendile vastavalt vajadusele sobivat spetsialisti; 3) Lähtuvalt kliendist ja juhtumist võtab vajalikul määral vastutust teiste spetsialistide kaasamiseks. | praktika aruanne; juhtumianalüüs; intervjuu |
| **KUTSET LÄBIVAD KOMPETENTSID** |
| **B.2.8 Psühholoog-nõustaja kutset läbiv kompetents**  |
| 1. omab süsteemset teadmist tänapäeva psühholoogia teoreetilistest mõistetest, peamistest kontseptsioonidest ja uurimismeetoditest ning kasutab seda töös kliendiga korrektselt, vastavalt kliendi vajadustele ja talle arusaadavalt; | Kompetentsipõhine tegevus on tõendatud kohustuslike kompetentside tõendamise kaudu | Erialane CV; intervjuu |
| 2. mõistab ja kasutab põhilisi psühholoogia tõestusskeeme ning suudab seletada enamuse psühholoogiliste seaduspärasuste tõenäosuslikku iseloomu; | Kompetentsipõhine tegevus on tõendatud kohustuslike kompetentside tõendamise kaudu | Erialane CV; intervjuu |
| 3. mõtleb kriitiliselt ja tõenduspõhiselt, analüüsib uurimuste tulemusi ja nende metodoloogilist korrektsust ning suudab vahet teha teaduslike ja pseudoteaduslike seletuste vahel; | 1) Kompetentsipõhine tegevus on tõendatud kohustuslike kompetentside tõendamise kaudu; 2) Viitab korrektsetele ja usaldusväärsetele allikatele.  | Intervjuu; juhtumi analüüs |
| 4. kogub ja täiendab iseseisvalt psühholoogia-alast informatsiooni, teeb vahet olulise ja vähemolulise informatsiooni vahel ning kasutab neis oskusi erialases töös probleemide lahendamiseks; | 1) Kompetentsipõhine tegevus on tõendatud kohustuslike kompetentside tõendamise kaudu; 2) Suudab välja tuua, milliseid erialaseid avastusi ja uusi teadmisi on viimasel ajal saanud. | Intervjuu; erialane CV |
| 5. oskab läbi viia teadusartikli nõuetele vastavat empiirilist uurimistööd; | 1) Kompetentsipõhine tegevus on tõendatud kohustuslike kompetentside tõendamise kaudu; 2) Teab teadusartikli osi, oskab vastata küsimustele, mis puudutavad uurimuse või eksperimendi planeerimist. | Haridust tõendavad dokumendid; erialane CV; intervjuu |
| 6. lähtub oma töös kutse-eetika nõuetest; | 1) Kompetentsipõhine tegevus on tõendatud kohustuslike kompetentside tõendamise kaudu;2) Teab põhilisi kutse-eetika tahke ja oskab lahti seletada võimalikke eetilisi probleeme. | Juhtumianalüüs; intervjuu; tööjuhendaja arvamus |
| 7. järgib kutsealaga seonduvaid õigusakte; | 1) Kompetentsipõhine tegevus on tõendatud kohustuslike kompetentside tõendamise kaudu;2) Oskab kutsealaga seonduvaid õigusakte nimetada. | Juhtumianalüüs; intervjuu; tööjuhendaja arvamus |
| 8. arvestab kliendi individuaalseid, ealisi, soolisi, kultuurilisi, poliitilisi ja religioosseid erisusi ja kombeid ning nende mõju nõustamisprotsessile; | 1) Kompetentsipõhine tegevus on tõendatud kohustuslike kompetentside tõendamise kaudu; 2) Väljendab piisavat tolerantsust kultuuriliste ja religioossete erinevuste osas;3) Tunneb inimese elukaart ja erinevates arengustaadiumites esinevaid vajadusi. | Juhtumianalüüs; intervjuu; tööjuhendaja arvamus |
| 9. tuleb professionaalselt toime keerulistes ja konfliktsituatsioonides; | Kompetentsipõhine tegevus on tõendatud kohustuslike kompetentside tõendamise kaudu. | Praktika aruanne; tööjuhendaja arvamus; intervjuu |
| 10. on hooliv kliendi heaolu suhtes; | Kompetentsipõhine tegevus on tõendatud kohustuslike kompetentside tõendamise kaudu. | Intervjuu; tööjuhendaja arvamus |
| 11. mõistab oma erialase kompetentsuse piire; | 1) Kompetentsipõhine tegevus on tõendatud kohustuslike kompetentside tõendamise kaudu; 2) Saab aru, millal on vaja klient edasi suunata; 3) Reklaamib end spetsiifilise psühhoterapeutilise või diagnostilise meetodi kasutajana vaid siis, kui tal on läbitud vastav väljaõpe. | Intervjuu; tööjuhendaja arvamus |
| 12. arendab tööalaseid teadmisi läbi pideva professionaalse enesetäienduse ja eneserefleksiooni; | 1) Kompetentsipõhine tegevus on tõendatud kohustuslike kompetentside tõendamise kaudu; 2) Suudab tuua välja isiklikke arenguvajadusi ja mõistab iseenda emotsioonide ja uskumuste mõju kliendile. | Erialane CV; intervjuu; praktika aruanne; tööjuhendaja arvamus |
| 13. suhtub kriitikasse mõistvalt ja suudab sellest õppida; aktsepteerib erinevaid vaatenurki probleemidele (klient, kliendi lähedased, nõustamisprotsessiga seotud meeskond, superviisor, teiste erialade spetsialistid); | Kompetentsipõhine tegevus on tõendatud kohustuslike kompetentside tõendamise kaudu. | Tööjuhendaja arvamus; intervjuu |
| 14. kasutab oma töös tavapärast kontoritarkvara; leiab tööks vajalikku informatsiooni ja oskab selle usaldusväärsust kriitiliselt hinnata, tagab digitaalsete andmete kaitstuse; | Kompetentsipõhine tegevus on tõendatud kohustuslike kompetentside tõendamise kaudu. | Intervjuu; tööjuhendaja arvamus |
| 15. dokumenteerib oma töö, lähtudes töökorraldusest ja õigusaktidest; | Kompetentsipõhine tegevus on tõendatud kohustuslike kompetentside tõendamise kaudu. | Praktika aruanne; tööjuhendaja arvamus; intervjuu |
| 16. kasutab oma töös eesti keelt vähemalt tasemel B1, nõustamisel kasutatavat keelt tasemel C1. | Kompetentsipõhine tegevus on tõendatud kohustuslike kompetentside tõendamise kaudu. | Tööjuhendaja arvamus; intervjuu |

1. **Hindamisülesanded**
2. Juhtumianalüüs

Taotleja analüüsib selles ühe oma kliendi nõustamisprotsessi, omaenda tegevusi, nende tulemusi ja kliendi reageeringuid ning reflekteerib omaenda reageeringuid kogu protsessi vältel, lähtudes psühholoog-nõustaja, tase 7 hindamisstandardis kirjeldatud kompetentside tegevusnäitajatest ja hindamiskriteeriumidest.

Juhtumi valimisel peab taotleja lähtuma järgmistest nõuetest:

a) juhtum on mitte varasem kui 3 aastat alates taotluse esitamise tähtajast;

b) juhtum peab olema valitud nii, et selle kaudu saab kirjeldada enamuse nõutud kompetentside tegevusnäitajaid;

c) juhtumianalüüs on esitatud nõuetekohasel vormil (vt lisa 3)

d) juhtum on vormistatud riigikeeles.

1. Suulise vestluse sisu ja struktuur

Vestluse kestvusaeg on kuni 60 minutit. Intervjuu hõlmab järgmisi teemasid: taotleja haridus- ja karjääritee, nõustamisel kasutatavad sekkumis- ja hindamismeetodid, kliendiga suhtlemise ja kutse-eetika üldisi küsimusi, supervisioon, raskused töös, koolitustegevus, võrgustikutöö, tulevikuplaanid (sh enesearengu planeerimine).

Hindamiskomisjon esitab vajadusel suulisel vestlusel täiendavaid küsimusi lisainformatsiooni saamiseks juhtumianalüüsi, erialase CV, praktika aruande ja superviisori arvamuse kohta. Vestluse käigus palutakse taotlejal sooritada praktilisi ülesandeid (nt rollimäng) teemadel, mis hindamiskomisjoni arvates vajavad täpsustamist.

Intervjuu toimub riigikeeles.

1. **Hindamisjuhend hindajale**

Enne hindamist tutvub hindaja:

1) psühholoog-nõustaja, tase 7 kutsestandardiga,

2) kompetentsipõhise hindamise mõistete ja põhimõtetega,

3) kutse andmise korraga,

4) taotleja esitatud juhtumianalüüsi, erialase CV ja praktika läbimist tõendavate dokumentidega,

5) hindamise üldise informatsiooniga,

6) hindamiskriteeriumitega,

7) hindamismeetoditega ja hindamise korraldusega,

8) hindamisel kasutatavate dokumendivormidega.

Hindamise ajal hindaja:

1) jälgib kutse taotlejat hindamisprotsessis personaalselt,

2) esitab vajadusel täiendavaid küsimusi hindamiskriteeriumide täitmise osas,

3) hindab kutse taotlejat kõikide hindamiskriteeriumide järgi,

4) vormistab hindamistulemuse iga hindamiskriteeriumi kohta (Vorm 1)

Hindamise järel vormistatakse hindamistulemus (Vorm 2)

1. **Vormid hindajale**

**VORM 1**. I ja II ETAPI KOONDHINDAMSILEHT HINDAJALE (dokumendid, juhtumianalüüs, intervjuu)

|  |
| --- |
| TAOTLEJA NIMI:HINDAJA NIMI: |
|  |  |  |
| **TEGEVUSNÄITAJA** | **HINDAMISKRITEERIUM** | **MÄRGE KOMPETENTSI TÕENDAMISE KOHTA** |
| **B.2.1 Kontakti loomine ja hoidmine** |
| 1. loob empaatiliselt kõigi protsessis osalejatega nõustamisprotsessi läbiviimiseks optimaalse kontakti; | 1) Kontakt klientidega on loodud partneri eripäradega arvestavalt ning kasutades sobivaid suhtlustehnikaid; 2) Ilmutab kliendi sisemaailma mõistmist ja suudab peegeldada seda viisil, mis on kliendile vastuvõetav; 3) Hoiab erapooletut positsiooni, mida iseloomustab kõigi nõustamisprotsessis osalejate vaatenurga aktsepteerimine; 4) Ilmutab kinnitavat neutraalsust - ei anna hinnanguid ja aktsepteerib probleemi; 5) Ilmutab head eneseväljendusoskust, siirust, ehtsust ja hoolivust. |  |
| 2. hoiab kontakti kogu nõustamisprotsessi vältel, korrigeerides oma tegevusi vastavalt kliendi valmisolekule. | 1) Küsib nõustamisprotsessis osalejatelt tagasisidet kontrollimaks kuidas inimene/-sed protsessist aru saavad ja kuidas see talle/neile mõjub; 2) Teeb koostööd, sh korrigeerib oma tegevusi arvestades klientidelt saadud tagasisidet; 3) Ilmutab head kuulamisoskust ja empaatia võimet.  |  |
| **B.2.2 Kliendi hindamine** |
| 1. selgitab välja nõustamisprotsessis osaleja(te) pöördumise põhjuse, küsitledes osalejaid ja tutvudes vajadusel asjakohase eelinfoga; | 1) Esitab selgelt pöördumise põhjuse (vajadusel ka suunamise asjaolud), hindamise eesmärgid ning hindamismeetodid;2) Oskab põhjendada valitud hindamismeetodite kohasust ning võimalusel tuua välja alternatiivseid variante;3) Hindamismeetodid on kooskõlas juhtumi eripära ning hindamise eesmärkidega; 4) Hindamisel on kasutatud teaduspõhiseid meetodeid;5) Selgitab kliendile (klientidele) arusaadavalt hindamise eesmärke, protseduuri ja tulemusi. |  |
| 2. hindab kliendi vajadusi ja ressursse, eelistusi, motivatsiooni, vaimse tervise seisundit ja psühhosotsiaalse funktsioneerimise taset, kasutades asjakohaseid hindamismeetodeid (nt intervjuu, vaatlus, küsimustik); | 1) Selgelt on põhjendatud valitud hindamismeetodite asjakohasus juhtumist lähtuvalt;2) Esitatud hindamismeetodid põhinevad teaduspõhistel seisukohtadel;3) On kirjeldatud, millist infot ja mispärast koguti pöördumise põhjus(t)e ja kliendi (klientide) toimetulekut mõjutavate tegurite kohta (sh sotsiaal-majanduslik toimetulek, tugivõrgustik, tervislik seisund).   |  |
| 3. hindab kliendi ümbritsevat keskkonda, kasutades asjakohaseid hindamismeetodeid; | 1) Kogub juhtumiga seonduvaltinfot erinevatest kliendi taustsüsteemidest ja keskkondadest ning esitab hindamistulemused;2) Seostab kogutud info pöördumisega.  |  |
| 4. hindab kliendi nõustamisvajadust; hindab nõustamise kui meetodi sobivust kliendi abistamiseks ja vajadusel suunab edasi või kaasab teisi spetsialiste. | 1) Esitab nõustamisvajaduse hindamiseks hindamistulemuste analüüsi ning tõlgendused;2) Oskab analüüsida nõustamise ajakava püstitust lähtuvalt pöörduja(te) vajadustest, seisundist ning probleemi raamistikust.  |  |
| **B.2.3 Eesmärkide seadmine ja nõustamisprotsessi planeerimine** |
| 1. seab koostöös kliendiga realistlikud, konkreetsed ja ajaliselt piiritletud eesmärgid; | 1) Suudab koostöös kliendiga sõnastada realistlikud mõõdetavad nõustamise eesmärgid;2) Oskab pikemajalisi eesmärke jagada alaeesmärkideks;3) Oskab klienti motiveerida eesmärke püstitama; 4) Oskab eristada klientide erinevaid eesmärke ja suudab omavahel vastuolus olevaid eesmärke harmoneerida;5) Eristab kliendi eesmärke ja oma nõustajana tulemusliku toimimise jaoks vajalikke protsessi eesmärke. |  |
| 2. kontseptualiseerib kliendi juhtumi, lähtudes inimese arengu-, psüühika toimimise ja tervisealastest teadmistest; | 1) Kliendi kohta eri allikatest kogutud info on analüüsitud ja korrastatud ühtsesse süsteemi; 2) Info süstematiseerimine ja tõlgendamine tugineb inimese arengu ja psüühiliste probleemide tänapäevastel teoreetilistel mudelitel ja psüühika toimimise seaduspärastustel; 3) Info süstematiseerimine lähtub kliendi seisundit iseloomustavatest vajadustest ja/või probleemidest. |  |
| 3. kavandab koostöös kliendiga eesmärgipärased tegevused; valib sobiva sekkumisviisi, lähtudes kliendi vajadustest ja eripärast ning kaasaegsest teaduslikust teadmisest. | 1) Psühholoogiline sekkumine on selgelt ja lühidalt kirjeldatud, sh on nimetatud konkreetsed meetodid; 2) Sekkumiskava on koostatud klienti kaasates ning on kooskõlas kliendi vajadustega; 3) Sekkumiskava tugineb kliendiga läbi viidud hindamise tulemustel; 4) Sekkumiskava koostamisel on lähtutud kaasaaegsetest psühholoogilistest teooriatest inimese toimimise ja tema psühholoogilise aitamise kohta. |  |
| **B.2.4 Psühholoogiline sekkumine** |
| 1. nõustab klienti, kasutades kliendikeskselt suhtlemistehnikaid (nt aktiivne kuulamine, jõustamine, tunnete peegeldamine, ümbersõnastamine, edasiviiv küsitlemine, valideerimine, fookuse hoidmine, tagasisidestamine, juhendamine, oskuste õpetamine); | 1) Kasutab suhtlemistehnikaid kliendikeskselt kogu nõustamise vältel; 2) Hoiab läbivalt nõustamise vältel fookust, fookuse muutmise korral teeb seda koostöös kliendiga; 3) Kliendile infot andes või teda õpetades lähtub kliendi eelteadmistest. |  |
| 2. töös perega kaasab sobival viisil probleemiga seotud pereliikmed ja vajadusel pere jaoks olulised võrgustikuliikmed; seisab kõikide nõustamises osalevate pereliikmete turvalisuse eest, püüdes vältida kaootiliste olukordade tekkimist; arvestab sekkumiste läbiviimisel pere kui tervikuga; | 1) Kaasab pereliikmed nõustamisprotsessi pidades silmas iga pereliikme individuaalseid ja pere kui terviku eesmärke;2) Kavandab sekkumisplaane vastavalt pereliikmete individuaalsetest ja pere kui terviku eesmärkidest, vajadusel neid selgelt eristades;2) Hoolitseb nõustamisprotsessi käigus iga pereliikme vajaduste eest;3) Tagab igale pereliikmele võrdse võimaluse nõustamisel osaleda. |  |
| 3. töös grupiga juhib grupiliikmeid sõnastama ühist ja vajadusel individuaalset eesmärki; valib sobiva tööformaadi, lähtudes grupitöö eesmärgist; juhendab grupiliikmeid grupis osalemisel neile vajalikul määral; mudeldab grupiliikmetele läbiviidavaid tegevusi ning annab grupiliikmete tegevusele tagasisidet; kasutab eesmärgi saavutamiseks grupidünaamikat; | 1) Kaasab eesmärgistamisse kõiki grupi liikmeid; 2) Põhjendab tööformaadi valikut lähtudes grupitöö eesmärgist; 3) Annab grupiliikmetele tegevuses osalemiseks järjepidevalt selgeid juhiseid ning vajadusel esitab mudeleid;4) Annab grupiliikmetele tagasisidet, kui ilmneb selle vajadus;5) Analüüsib grupis toimuvat grupidünaamikast lähtuvalt ja kirjeldab analüüsi rakendamist oma tegevuses. |  |
| 4. kriisinõustamisel hindab olukorda ja kohandab keskkonna nõustamise läbiviimiseks sobivaks, lähtudes kliendi vajadustest ja situatsioonist; hindab ja prioriseerib psühholoogilise või muu abi vajadust indiviidi, grupi, organisatsiooni või kogukonna tasandil, lähtudes triaaži põhimõtetest; valib sobivad meetodid, arvestades kliendi seisundi eripära. | 1) Oskab läbi viia triaaži kriisiolukorras; 2) On psühholoogilise abi osutamisel paindlik ja olukorrast ning kliendi vajadustest lähtuv, mh oskab kohandada keskkonda nõustamiseks sobilikuks; 3) Oskab eristada tavapärast ja kriisinõustamist  |  |
| **B.2.5 Nõustamisprotsessi ja selle tulemuslikkuse hindamine** |
| 1. hindab läbi kogu nõustamisprotsessi eesmärkide täitmist ja nende suunas liikumist, kasutades selleks vajadusel abivahendeid (nt vaatlust, intervjuud, mõõdikuid) ja kliendi ning tugivõrgustiku tagasisidet; | 1) Hindamismeetodid on välja toodud; 2) Meetodid on adekvaatsed uuritavale sekkumisele ja nõustatud kliendi probleemidele; 3) Kasutatud on usaldusväärseid meetodeid; 4) Tagasiside kliendilt ja tugivõrgustikult on kajastatud; 5) Välja on toodud muutused kliendi seisundis võrreldes esmase hindamisega. |  |
| 2. jälgib kliendi (indiviidi, pere või grupi) seisundi ja suhete dünaamikat, lähtudes kliendi vajadustest, tööeetikast, valitud mudelist ja ajaperspektiivist; arvestab kliendi tagasisidet kogu nõustamisprotsessi vältel; vajadusel korrigeerib sekkumist; | 1) Nõustamisprotsessi on analüüsitud ja interpreteeritud süsteemselt; 2) Kliendi tagasiside ja täpsustav sekkumise vajadus kajastatud ning korrektselt põhjendatud.  |  |
| 3. jälgib järjepidevalt iseennast suhtes kliendiga, arvestades enda isiku mõju nõustamisprotsessis ja reguleerides seda, lähtudes kliendi vajadusest, seisundist, olukorrast ja enda ressurssidest; arvestab enda vajadustega ja kannab hoolt nende täitmise eest, vältides kliendi kahjustamist; osaleb supervisioonis; püsib nõustaja rolli piirides, teadvustades võimalikke rollikonflikte; hindab järjepidevalt oma tegevuse vastavust kutse-eetika põhimõtetele. | 1) Märkab ja kirjeldab enda isiku mõju nõustamisprotsessis; 2) Kovisioonis, juhtumiaruteludes, supervisioonidel osalemine on kajastatud. |  |
| **B.2.6 Teavitustöö** |
| 1. teeb erialast teavitustööd, korraldab vajadusel ennetustegevusi (nt projektid, tugirühmad, vestlused, teemapäevad), lähtudes sihtgrupi vajadusest; | Erialased teavitus- ja ennetavad tegevused (seminarid, töötoad, koolitused jms) on selgelt kirjeldatud ja vastavad sihtrühma vajadustele. |  |
| 2. annab kliendile mõistetavalt asjakohast infot vaimset tervist mõjutavate tegurite ja mehhanismide kohta, arvestades kliendi vajadusi ja võimet seda vastu võtta; | 1) Kirjeldab arusaadavalt vajadusi arvestava info edastamist kliendile; 2) Hindab asjakohaselt kliendi vajadusi ning võimet infot vastu võtta. |  |
| 3. teavitab klienti erinevate teenuste olemasolust, enda ja kliendi õigustest ja kohustustest, arvestades juhtumi spetsiifikat. | 1) Kirjeldab selgelt kliendile erinevate teenuste kohta info jagamist; 2) Põhjendab info edastamise vajalikkust antud juhtumi kontekstis; 3) Kirjeldab selgelt enda ja kliendi õiguste ning kohustuste kohta info jagamist nõustamisprotsessis |  |
| **B.2.7 Võrgustikutöö** |
| 1. teeb koostööd kliendi tugivõrgustiku ning asjasse puutuvate spetsialistidega, kogub neilt asjakohast teavet sekkumisplaani rakendatavuse ja tugivõrgustiku kaasamise võimaluste kohta; | 1) Kirjeldab juhtumist lähtuvalt vajadust teiste inimeste kaasamiseks; 2) Annab kliendile infot ja küsib nõusolekut ning ettepanekuid asjasse puutuvate inimeste kaasamiseks; |  |
| 2. esindab võrgustikutöös kliendi huve; | 1) Kirjeldab oma eesmärki, rolli ja piiranguid töös võrgustiku liikmetega; 2) Informeerib klienti suhtlemisest erinevate osapooltega ja lepib kliendiga kokku teemade ringi ja informatsiooni hulga, mida psühholoog kasutab või jagab kliendi huvides. |  |
| 3. vajadusel kaasab teisi spetsialiste või suunab kliendi teise spetsialisti juurde. | 1) Omab ülevaadet erinevate kliendigruppide jaoks vajalike spetsialistide osas; 2) Soovitab kliendile vastavalt vajadusele sobivat spetsialisti; 3) Lähtuvalt kliendist ja juhtumist võtab vajalikul määral vastutust teiste spetsialistide kaasamiseks. |  |
| **KUTSET LÄBIVAD KOMPETENTSID** |
| **B.2.8 Psühholoog-nõustaja kutset läbiv kompetents** |
| 1. omab süsteemset teadmist tänapäeva psühholoogia teoreetilistest mõistetest, peamistest kontseptsioonidest ja uurimismeetoditest ning kasutab seda töös kliendiga korrektselt, vastavalt kliendi vajadustele ja talle arusaadavalt; | Kompetentsipõhine tegevus on tõendatud kohustuslike kompetentside tõendamise kaudu |  |
| 2. mõistab ja kasutab põhilisi psühholoogia tõestusskeeme ning suudab seletada enamuse psühholoogiliste seaduspärasuste tõenäosuslikku iseloomu; | Kompetentsipõhine tegevus on tõendatud kohustuslike kompetentside tõendamise kaudu |  |
| 3. mõtleb kriitiliselt ja tõenduspõhiselt, analüüsib uurimuste tulemusi ja nende metodoloogilist korrektsust ning suudab vahet teha teaduslike ja pseudoteaduslike seletuste vahel; | 1) Kompetentsipõhine tegevus on tõendatud kohustuslike kompetentside tõendamise kaudu; 2) Viitab korrektsetele ja usaldusväärsetele allikatele.  |  |
| 4. kogub ja täiendab iseseisvalt psühholoogia-alast informatsiooni, teeb vahet olulise ja vähemolulise informatsiooni vahel ning kasutab neis oskusi erialases töös probleemide lahendamiseks; | 1) Kompetentsipõhine tegevus on tõendatud kohustuslike kompetentside tõendamise kaudu; 2) Suudab välja tuua, milliseid erialaseid avastusi ja uusi teadmisi on viimasel ajal saanud. |  |
| 5. oskab läbi viia teadusartikli nõuetele vastavat empiirilist uurimistööd; | 1) Kompetentsipõhine tegevus on tõendatud kohustuslike kompetentside tõendamise kaudu; 2) Teab teadusartikli osi, oskab vastata küsimustele, mis puudutavad uurimuse või eksperimendi planeerimist. |  |
| 6. lähtub oma töös kutse-eetika nõuetest; | 1) Kompetentsipõhine tegevus on tõendatud kohustuslike kompetentside tõendamise kaudu;2) Teab põhilisi kutse-eetika tahke ja oskab lahti seletada võimalikke eetilisi probleeme. |  |
| 7. järgib kutsealaga seonduvaid õigusakte; | 1) Kompetentsipõhine tegevus on tõendatud kohustuslike kompetentside tõendamise kaudu;2) Oskab kutsealaga seonduvaid õigusakte nimetada. |  |
| 8. arvestab kliendi individuaalseid, ealisi, soolisi, kultuurilisi, poliitilisi ja religioosseid erisusi ja kombeid ning nende mõju nõustamisprotsessile; | 1) Kompetentsipõhine tegevus on tõendatud kohustuslike kompetentside tõendamise kaudu; 2) Väljendab piisavat tolerantsust kultuuriliste ja religioossete erinevuste osas;3) Tunneb inimese elukaart ja erinevates arengustaadiumites esinevaid vajadusi. |  |
| 9. tuleb professionaalselt toime keerulistes ja konfliktsituatsioonides; | Kompetentsipõhine tegevus on tõendatud kohustuslike kompetentside tõendamise kaudu. |  |
| 10. on hooliv kliendi heaolu suhtes; | Kompetentsipõhine tegevus on tõendatud kohustuslike kompetentside tõendamise kaudu. |  |
| 11. mõistab oma erialase kompetentsuse piire; | 1) Kompetentsipõhine tegevus on tõendatud kohustuslike kompetentside tõendamise kaudu; 2) Saab aru, millal on vaja klient edasi suunata; 3) Reklaamib end spetsiifilise psühhoterapeutilise või diagnostilise meetodi kasutajana vaid siis, kui tal on läbitud vastav väljaõpe. |  |
| 12. arendab tööalaseid teadmisi läbi pideva professionaalse enesetäienduse ja eneserefleksiooni; | 1) Kompetentsipõhine tegevus on tõendatud kohustuslike kompetentside tõendamise kaudu; 2) Suudab tuua välja isiklikke arenguvajadusi ja mõistab iseenda emotsioonide ja uskumuste mõju kliendile. |  |
| 13. suhtub kriitikasse mõistvalt ja suudab sellest õppida; aktsepteerib erinevaid vaatenurki probleemidele (klient, kliendi lähedased, nõustamisprotsessiga seotud meeskond, superviisor, teiste erialade spetsialistid); | Kompetentsipõhine tegevus on tõendatud kohustuslike kompetentside tõendamise kaudu. |  |
| 14. kasutab oma töös tavapärast kontoritarkvara; leiab tööks vajalikku informatsiooni ja oskab selle usaldusväärsust kriitiliselt hinnata, tagab digitaalsete andmete kaitstuse; | Kompetentsipõhine tegevus on tõendatud kohustuslike kompetentside tõendamise kaudu. |  |
| 15. dokumenteerib oma töö, lähtudes töökorraldusest ja õigusaktidest; | Kompetentsipõhine tegevus on tõendatud kohustuslike kompetentside tõendamise kaudu. |  |
| 16. kasutab oma töös eesti keelt vähemalt tasemel B1, nõustamisel kasutatavat keelt tasemel C1 | Kompetentsipõhine tegevus on tõendatud kohustuslike kompetentside tõendamise kaudu. |  |

**VORM 2**. KOONDHINNANGULEHT HINDAJALE

|  |  |  |  |
| --- | --- | --- | --- |
| Jrk.nr. | Taotleja nimi | Märge kompetentsi täidetuse kohta | Anda kutse: jah/ei |
| B.2.1 | B.2.2 | B.2.3 | B.2.4 | B.2.5 | B.2.6 | B.2.7 | B.2.8 |
| 1. |  |  |  |  |  |  |  |  |  |  |
| 2. |  |  |  |  |  |  |  |  |  |  |
| 3. |  |  |  |  |  |  |  |  |  |  |
| 4. |  |  |  |  |  |  |  |  |  |  |
| 5. |  |  |  |  |  |  |  |  |  |  |

1. **Vormid taotlejale**
2. Kutse taotlemise avaldus koos erialase CV-ga – täidavad kõik taotlejad (lisa 1 ja 2)
3. Juhtumianalüüs – esitavad ainult esmataotlejad (lisa 3)
4. Juhendatud praktika aruanne – esitavad ainult esmataotlejad (lisa 4)
5. Tööjuhendaja hinnang – esitavad ainult esmataotlejad (lisa 5)